Na temelju članka 11. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i na temelju članka 33. Statuta Općine Krašić ("Glasnik Zagrebačke županije" broj 21/09, 23/13, 7/18, 9/20  i 17/21) Općinsko  vijeće  Općine  Krašić  na ___. sjednici održanoj  dana  ______ 2026. godine, donosi  

O D L U K U
o dodjeli javnih priznanja Općine Krašić

1. Opće odredbe
Članak 1.
	Ovom Odlukom utvrđuju se vrste javnih priznanja Općine Krašić, propisuju se uvjeti za njihovo dodjeljivanje, postupak predlaganja i način njihove dodjele.
Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.
Članak 2.
           Općina Krašić dodjeljuje javna priznanja za iznimna postignuća i doprinos od osobitog značaja za razvoj, ugled i prepoznatljivost Općine Krašić, osobito za uspjehe ostvarene u području gospodarstva, znanosti, kulture, zdravstva i socijalne skrbi, odgoja i obrazovanja, zaštite i unaprjeđivanja okoliša, sporta, tehničke kulture i drugih javnih djelatnosti, kao i za doprinos očuvanju identiteta, tradicije i kulturne baštine, razvoju društvenog života te organizaciji i promidžbi događanja od posebnog značaja za Općinu Krašić te poticanju aktivnosti usmjerenih ostvarivanju tih ciljeva.

1. Vrste javnih priznanja
Članak 3.
Javna priznanja Općine Krašić su:
· [bookmark: _Hlk152144023]Priznanje Općine Krašić za životno djelo
· Priznanje Općine Krašić za stvaralački rad
· [bookmark: _Hlk152150335]Godišnje javno priznanje Općine Krašić

1. Uvjeti za dodjeljivanje javnih priznanja

Članak 4.
[bookmark: _Hlk152148124][bookmark: _Hlk152148434]            Priznanje Općine Krašić za životno djelo dodjeljuje se radi odavanja priznanja za cjelovito djelo koje je pojedinac ostvario u tijeku svog radnog i životnog vijeka, a koje u određenom području ili u svekolikom radu predstavlja izuzetan i osobito vrijedan doprinos razvoju i ugledu Općine Krašić.
[bookmark: _Hlk152159883]             Priznanje Općine Krašić za životno djelo dodjeljuje se fizičkoj osobi kojoj ono prethodno nije dodijeljeno.
Godišnje se može dodijeliti jedno (1) Priznanje Općine Krašić za životno djelo.

Članak 5.
	Priznanje Općine Krašić za stvaralački rad dodjeljuje se za dugogodišnji kontinuirani stvaralački rad, za iznimna društvena postignuća i zasluge na unapređivanju pojedinih područja stvaralaštva kojima se doprinosi razvoju i promicanju ugleda i interesa Općine Krašić te za značajne veće obljetnice i jubileje neprekidnog rada i djelovanja. 
               Priznanje Općine Krašić za stvaralački rad dodjeljuje se domaćoj ili stranoj fizičkoj ili pravnoj osobi. Godišnje se može dodijeliti jedno ili više Priznanja Općine Krašić za stvaralački rad.
Članak 6.
            Godišnje javno priznanje Općine Krašić dodjeljuje se za ostvarenje iznimnih rezultata i/ili osobit doprinos u području gospodarstva, znanosti, odgoja i obrazovanja, kulture, umjetnosti, sporta, zdravstva, socijalne skrbi, humanitarnog djelovanja, zaštite okoliša te drugih područja društvenog života, ostvaren tijekom godine koja prethodi godini dodjele priznanja.
Godišnje javno priznanje može se dodijeliti jednoj ili više fizičkih osoba, skupini fizičkih osoba, udruzi, ustanovi, trgovačkom društvu ili drugoj pravnoj osobi koja je svojim djelovanjem ostvarila iznimne rezultate ili dala osobit doprinos razvoju, promicanju ugleda ili dobrobiti Općine Krašić.
U jednoj kalendarskoj godini može se dodijeliti jedno ili više Godišnjih javnih priznanja Općine Krašić.

1. Postupak predlaganja i dodjele javnih priznanja

[bookmark: _Hlk152161091]                                                                   Članak 7.
[bookmark: _Hlk152161532]            Prijedlozi za dodjelu javnih priznanja podnose se na temelju javnog poziva koji objavljuje Općina Krašić na svojoj službenoj mrežnoj stranici.
Javni poziv sadrži rok za podnošenje prijedloga, način podnošenja te druge podatke važne za provedbu postupka.

                                                                   Članak 8.
[bookmark: _Hlk152239684]Pravo podnošenja prijedloga za dodjelu javnih priznanja Općine Krašić imaju fizičke i pravne osobe.
Svaki predlagatelj može u jednoj kalendarskoj godini podnijeti jedan ili više prijedloga za dodjelu javnih priznanja.
Ako je za istog kandidata podneseno više prijedloga za isto javno priznanje, prijedlozi će se razmatrati kao jedan prijedlog.


                                                                   Članak 9.
                     Prijedlog za dodjelu javnog priznanja podnosi se u pisanom obliku na obrascu koji je sastavni dio ove Odluke.
Prijedlog mora sadržavati:
· podatke o predlagatelju (ime i prezime odnosno naziv, adresu odnosno sjedište i kontakt podatke), 
· podatke o kandidatu za javno priznanje, 
· naziv javnog priznanja za koje se kandidat predlaže, 
· područje djelovanja za koje se priznanje predlaže, 
· obrazloženje s opisom postignuća i doprinosa zbog kojih se predlaže dodjela javnog priznanja, 
· odgovarajuću dokumentaciju kojom se potkrepljuju navodi iz prijedloga (objavljeni radovi, potvrde, priznanja, preporuke, izvješća, fotografije, natjecateljski rezultati ili druga vjerodostojna dokumentacija). 
Nepotpuni prijedlozi mogu se, na poziv Jedinstvenog upravnog odjela, dopuniti u roku koji odredi Jedinstveni upravni odjel. Ako predlagatelj u ostavljenom roku ne dopuni prijedlog, isti se neće razmatrati.

Članak 10.
[bookmark: _Hlk152323383]Podnošenjem prijedloga predlagatelj potvrđuje da su podaci navedeni u prijedlogu istiniti te da su pribavljeni i dostavljeni u skladu s propisima o zaštiti osobnih podataka. Osobni podaci prikupljeni tijekom postupka dodjele javnih priznanja obrađuju se isključivo u svrhu provedbe postupka dodjele javnih priznanja, sukladno propisima o zaštiti osobnih podataka.

Članak 11.
Javna priznanja ne mogu se dodijeliti općinskom načelniku, članovima Općinskog vijeća Općine Krašić te drugim dužnosnicima Općine Krašić za vrijeme trajanja njihova mandata.
Javna priznanja ne mogu se dodijeliti službenicima i namještenicima Općine Krašić za postignuća ostvarena u obavljanju poslova iz djelokruga njihovog službenog odnosno radnog mjesta.
Iznimno od stavka 2. ovoga članka, javno priznanje može se dodijeliti službeniku ili namješteniku za postignuća ostvarena izvan obavljanja službenih odnosno radnih poslova, ako ista predstavljaju osobit doprinos razvoju, promicanju ugleda ili dobrobiti Općine Krašić.

[bookmark: _Hlk152323698][bookmark: _Hlk152323684]Članak 12.
                 Prijedlozi koji nisu podneseni u roku propisanom javnim pozivom ili nisu podneseni u skladu s odredbama ove Odluke neće se razmatrati.

Članak 13.
     Nakon isteka roka za podnošenje prijedloga Jedinstveni upravni odjel pregledava pristigle prijedloge te utvrđuje ispunjavaju li formalne uvjete propisane ovom Odlukom.
Prijedlozi koji ispunjavaju formalne uvjete dostavljaju se Općinskom vijeću na razmatranje i odlučivanje.
Općinsko vijeće nije obvezno dodijeliti javno priznanje, neovisno o broju pristiglih prijedloga.
Javna priznanja uručuju se dobitnicima na svečanoj sjednici Općinskog vijeća povodom Dana Općine Krašić.
Dobitnicima javnih priznanja dodjeljuje se povelja ili drugo odgovarajuće priznanje.
Ako javno priznanje nije moguće uručiti dobitniku za njegova života, ono će se posmrtno uručiti članovima uže obitelji ili zakonskim nasljednicima.

Članak 14.
Ako u pojedinoj godini ne bude podnesen nijedan prijedlog koji ispunjava uvjete propisane ovom Odlukom ili Općinsko vijeće ocijeni da nijedan od predloženih kandidata ne ispunjava kriterije za dodjelu javnog priznanja, javno priznanje neće se dodijeliti.

Članak 15.
Općinsko vijeće može donijeti odluku o oduzimanju javnog priznanja ako se naknadno utvrdi da je ono dodijeljeno na temelju netočnih ili nepotpunih podataka ili drugih okolnosti koje bi, da su bile poznate u vrijeme odlučivanja, predstavljale razlog za nedodjeljivanje javnog priznanja.
Javno priznanje može se oduzeti ako dobitnik nakon dodjele svojim pravomoćno utvrđenim protupravnim postupanjem ili drugim osobito teškim postupanjem postane nedostojan dodijeljenog javnog priznanja.
Prije donošenja odluke o oduzimanju javnog priznanja dobitniku će se omogućiti da se u primjerenom roku očituje o razlozima za oduzimanje javnog priznanja.

    5.  Prijelazne i završne odredbe
Članak 16.
	Ova Odluka stupa na snagu osmoga dana od dana objave u „Glasniku Zagrebačke županije“.


    OPĆINSKO VIJEĆE OPĆINE KRAŠIĆ
                                                                                          PREDSJEDNICA
         									  Helena Beketić                                                                                                                                                    




OBRAZAC I
     PRIJEDLOG ZA DODJELU JAVNOG PRIZNANJA OPĆINE KRAŠIĆ

PODNOSITELJ PRIJEDLOGA
_____________________________________
/Ime i prezime - Naziv/
_____________________________________
/Adresa, prebivalište - Sjedište/
_____________________________________                                                      
/Kontakt (mob., e-mail)/                                                                      

Naziv javnog priznanja: 
1. Priznanje Općine Krašić za životno djelo
1. Priznanje Općine Krašić za stvaralački rad
1. Godišnje javno priznanje Općine Krašić
(zaokružiti ono što se predlaže)

___________________________________________________________________
/kandidat za dodjelu javnog priznanja - Ime i prezime fizičke osobe - Naziv pravne osobe/
a) za pravne osobe 
Sjedište ________________________________
Djelatnost_______________________________
[bookmark: _Hlk152845718]Djeluje od ______________________________

b) za fizičke osobe 
Ime i prezime: ______________________________________________
Adresa: ____________________________________________________
Zanimanje ili djelatnost: _______________________________________

OBRAZLOŽENJE
(s opisom značajnih dostignuća)











ŽIVOTOPIS 
( za fizičku osobu; najvažniji podaci iz života)





 




Izjavljujem da su svi podaci navedeni u ovom prijedlogu istiniti te da su prikupljeni i dostavljeni u skladu s važećim propisima. Osobni podaci obrađivat će se u svrhu provedbe postupka dodjele javnih priznanja, sukladno propisima o zaštiti osobnih podataka.

Mjesto i datum prijave:                                                                       Potpis predlagatelja: 
